Koje upitnike trebamo koristiti za procjenu kvalitete života pacijenata s kroničnom bolešću presatka protiv primatelja?

**Cilj** Istražiti može li se kvaliteta života pacijenata s kroničnom bolešću presatka protiv primatelja podijeljenih prema kriterijima Američkih instituta za zdravlje (prema engl. National Institutes of Health, NIH) procjenjivati uz pomoć dva standardna upitnika – Kratke zdravstvene ankete (prema engl. *The Short Form Health Survey*, SF-36) i Upitnika o kvaliteti života Europske organizacije za istraživanje i liječenje raka – Osnovni upitnik 30 (prema engl. *The European Organisation for Research and Treatment of Cancer Quality of Life Questionnaire-Core 30*, EORTC QLQ C30).

**Postupci** U ovom presječnom istraživanju, kvaliteta života procijenjena je kod pacijenata podvrgnutih alogenoj transplantaciji matičnih stanicau Kliničkom bolničkom centru "Zagreb" te su bili živi i u potpunoj remisiji više od godinu dana nakon transplantacije.

**Rezultati** Istraživanje je uključilo 58 pacijenata,38 pacijenata s kroničnom bolešću presatka protiv primatelja i 20 kontrolnih ispitanika.Pacijenti s kroničnom bolešću presatka protiv primatelja prema NIH kriterijima imali su značajno niži izračun ukupnog zdravstvenog statusa i nižu kvalitetu života na svim podljestvicama SF-36 upitnika i većini funkcionalnih podljestvica QLQ C30 upitnika (*P*<0,050 za sve usporedbe). Pacijenti s aktivnom bolešću imali su značajno niži izračun kvalitete života nego pacijenti s neaktivnom bolešću, a ova razlika bila je najuočljivija na podljestvici fizičkog funkcioniranja SF-36 upitnika (*P*= 0,0007) i na podljestvici socijalnog funkcioniranja QLQ C30 upitnika (*P*=0,009).

**Zaključak** Kronična bolest presatka protiv primatelja stupnjevana prema NIH kriterijima korelirala je sa samoprocijenjenom kvalitetom života, posebice u fizičkim domenama koje ispituje SF-36. QLQ C30 upitnik pružio je dodatne informacije o socijalnom funkcioniranju pacijenata i pokazao se kao vrijedan alat za procjenu socijalne domene kod pacijenata s kroničnom bolešću presatka protiv primatelja.